system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Vincențiu?
assistant
Sfântul Vincențiu () a fost un diacon spaniol, sfânt martir.

Viața 
Fiind diacon al Bisericii din Zaragoza (Spania), a murit martir în timpul prigoanei lui Dioclețian, la Valencia, în Spania, după ce a fost chinuit cu cruzime. Împreună cu Ștefan și Laurențiu este unul din cei trei diaconi de seamă ai bisericii paleocreștine.
Relatarea martiriului său (cca. 304) a fost înflorită în stilul obișnuit la Roma și a contribuit la răspândirea cultului său în Biserică, nu numai în Spania și Galia, ci și la Roma și în Africa. Sf. Augustin de Hipona spunea despre el: "Unde este vreun ținut, vreo provincie a Imperiului roman sau a Bisericii, unde comemorarea anuală a lui Vincențiu să nu se sărbătorească cu bucurie?"
Sărbătorit în Biserica Catolică la 22 ianuarie.

Toponimii 
 Sfântul Vincențiu și Grenadinele, stat în Marea Caraibelor
 Vințu de Jos, Alba, localitate în județul Alba

Note

Legături externe 
  Viețile sfinților (enrosadira.it)
  Enciclopedia catolică, versiunea spaniolă (enciclopediacatolica.com)
  Viețile sfinților (corazones.org)

Decese în 304
Sfinți în Biserica Catolică
Nașteri în secolul al III-lea
Martiri creștini din timpul persecuției lui Dioclețian
Diaconi